Gyda Ellefsplass Olssen

Gyda Ellefsplass Olssen (født 1978) er en norsk brigader som siden mai 2024 er sjef for Forsvarets fellestjenester.

Hun er tidligere toppidrettsutøver i rifleskyting og har vunnet blant annet VM-gull, EM-gull og tre kongepokaler.

 Militær karriere 
Olssen har utdanning fra Luftkrigsskolen har studert ved USAF Air War College i Alabama. Hun har hatt stillinger i Cyberforsvaret, Forsvarsdepartementet, vært sjef for 131 luftving på Sørreisa og Director Joint Air Operations Center (JAOC) på Reitan i Bodø. I mai 2024 ble hun beordret til i stilling som sjef for Forsvarets fellestjenester og utnevnt til brigader.

I oktober 2024 var hun første kvinne som ledet Forsvarets soldater under åpningen av Stortinget.

 Sportsskyting 
Hun representerer Stange Sportsskyttere for skyting i regi av Norges Skytterforbund (tilknyttet Norges Idrettsforbund), og Oslo Østre Skytterlag for skyting i regi av Det frivillige Skyttervesen.

Hun ble verdensmester på halvmatch 300 m rifle i München 2010, og europamester på samme øvelse i Plzen 2003 og i Granada 2007. Olssen ble også europamester på lagskyting på halvmatch 300 m rifle og på lagskyting 60 skudd ligg 50 m rifle i 2003, og europamester på lagskyting 10 m luftrifle i Praha 2009. Utover dette har hun en rekke medaljer, både på lag og individuelt, fra sivile og militære mesterskap. Hun har i løpet av skytekarrieren vunnet 3 kongepokaler. I 2008 deltok hun i OL i Beijing der hun konkurrerte i øvelsene halvmatch 50 m rifle og 10 m luftrifle. Siden 1995 har hun vært med på militærlandslaget i skyting. Hun har blant annet vunnet individuelt VM-sølv og lagmedaljer i alle valører, i Militært VM. I tillegg ble hun kåret til beste kvinnelige skytter i Militært VM i Boden 2008.

 Medaljer i norske mesterskap 
Plassering Øvelse År Gull  10 m luftrifle  1999, 2004, 2005 Gull  15 m miniatyr  1999, 2005, 2006, 2009, 2010 Gull  50 m 60 skudd liggende  2002, 2003, 2005 Gull  50 m 3x20 skudd  2003, 2005 Gull  300 m 60 skudd liggende  2002, 2005, 2007, 2010 Gull  300 m 3x20 skudd  2002, 2004, 2005, 2007, 2008, 2010 Sølv  10 m luftrifle  2003, 2006, 2008 Sølv  15 m miniatyr  2000, 2002, 2007, 2008 Sølv  50 m 60 skudd liggende  2001, 2007 Sølv  50 m 3x20 skudd  2000, 2001, 2002, 2008 Sølv  300 m 60 skudd liggende  2008 Sølv  300 m 3x20 skudd  2003, 2006 Bronse  15 m miniatyr  2001 Bronse  50 m 60 skudd liggende  2008 Bronse  300 m 60 skudd liggende  2003

 Utmerkelser 
Olssen har mottatt Forsvarsmedaljen, Heimevernets vernedyktighetsmedalje med tre stjerner, Norges Forsvarsforenings verneidrettsmedalje i gull med tre stjerner, Forsvarets medalje for skyting, Forsvarets medalje for feltsport og Det internasjonale militære idrettsforbundet stjerne for sportsfortjenester, i gull.

 Se også 
 Liste over norgesmestere i rifleskyting

 Referanser 

 Eksterne lenker 


Kategori:Norske skyttere
Kategori:Deltakere for Norge under Sommer-OL 2008
Kategori:Skyttere under Sommer-OL 2008
Kategori:Fødsler i 1978
Kategori:Kongepokalvinnere i skytesport
Kategori:Norgesmestere i skytesport